CELEX: 22007D0044
Language: el
Date: 2007-04-27 00:00:00
Title: Απόφαση της Μεικτής Επιτροπής του ΕΟX αριθ. 44/2007, της 27ης Απριλίου 2007 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

9.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 209/80
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 44/2007
   της 27ης Απριλίου 2007
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 155/2006 της 8ης Δεκεμβρίου 2006 (1).
            
         
               (2)
            
            
               Η οδηγία 2004/36/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με την ασφάλεια των αεροσκαφών τρίτων χωρών τα οποία χρησιμοποιούν κοινοτικούς αερολιμένες (2) ενσωματώθηκε στη συμφωνία με την απόφαση της Μεικτής Επιτροπής του ΕΟΧ αριθ. 152/2005 (3) της 2ας Δεκεμβρίου 2005, με συγκεκριμένες προσαρμογές ανά χώρα.
            
         
               (3)
            
            
               Ο κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας (4) ενσωματώθηκε στη συμφωνία με απόφαση της Μεικτής Επιτροπής του ΕΟΧ αριθ. 179/2004 (5) της 9ης Δεκεμβρίου 2004, με συγκεκριμένες προσαρμογές.
            
         
               (4)
            
            
               Ο κανονισμός (ΕΚ) αριθ. 768/2006 της Επιτροπής, της 19ης Μαΐου 2006, για την εφαρμογή της οδηγίας 2004/36/ΕΚ του Ευρωπαϊκού Κοινοβουλίου και του Συμβουλίου όσον αφορά τη συλλογή και την ανταλλαγή πληροφοριών σχετικά με την ασφάλεια των αεροσκαφών τα οποία χρησιμοποιούν κοινοτικούς αερολιμένες και τη διαχείριση του συστήματος πληροφοριών (6) πρέπει να ενσωματωθεί στη συμφωνία.
            
         
               (5)
            
            
               Οι προσαρμογές που προβλέπονται όσον αφορά τον κανονισμό (ΕΚ) αριθ. 1592/2002 πρέπει να εφαρμόζονται, κατά περίπτωση και εκτός αν ορίζεται άλλως, κατ' αναλογία με άλλες κοινοτικές νομοθετικές πράξεις που παρέχουν αρμοδιότητες στον ευρωπαϊκό οργανισμό ασφάλειας της αεροπορίας και έχουν ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1.
            
            
               Μετά το σημείο 66ιη (οδηγία 2004/36/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:
               
                           «66ιηα.
                        
                        
                           
                              32006 R 0768: Κανονισμός (ΕΚ) αριθ. 768/2006 της Επιτροπής, της 19ης Μαΐου 2006, για την εφαρμογή της οδηγίας 2004/36/ΕΚ του Ευρωπαϊκού Κοινοβουλίου και του Συμβουλίου όσον αφορά τη συλλογή και την ανταλλαγή πληροφοριών σχετικά με την ασφάλεια των αεροσκαφών τα οποία χρησιμοποιούν κοινοτικούς αερολιμένες και τη διαχείριση του συστήματος πληροφοριών (ΕΕ L 134 της 20.5.2006, σ. 16).»
                        
                     
         
               2.
            
            
               Στο σημείο 66ιδ [κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου], προστίθεται η ακόλουθη προσαρμογή:
               
                           «ιθ)
                        
                        
                           Κατά περίπτωση, και εκτός αν ορίζεται άλλως, οι προαναφερόμενες προσαρμογές εφαρμόζονται κατ' αναλογία με άλλες κοινοτικές νομοθετικές πράξεις που παρέχουν αρμοδιότητες στον ευρωπαϊκό οργανισμό ασφάλειας της αεροπορίας και έχουν ενσωματωθεί στην παρούσα συμφωνία.»
                        
                     
         Άρθρο 2
   Τα κείμενα του κανονισμού (ΕΚ) αριθ. 768/2006 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 28 Απριλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 27 Απριλίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 89 της 29.3.2007, σ. 29.
   
      (2)  ΕΕ L 143 της 30.4.2004, σ. 76.
   
      (3)  ΕΕ L 53 της 23.2.2006, σ. 53.
   
      (4)  ΕΕ L 240 της 7.9.2002, σ. 1.
   
      (5)  ΕΕ L 133 της 26.5.2005, σ. 37.
   
      (6)  ΕΕ L 134 της 20.5.2006, σ. 16.
   
      (7)  Δεν έχουν αναφερθεί συνταγματικές απαιτήσεις.